# ธงชาติแอฟริกาใต้
ธงชาติแอฟริกาใต้ แบบที่ใช้ในปัจจุบัน ได้รับการคัดเลือกจากธงชาติที่ส่งเข้าประกวดมากกว่า 7,000 แบบ และได้เริ่มใช้ครั้งแรกเมื่อวันที่ 27 เมษายน พ.ศ. 2537 หลังจากได้มีการจัดให้มีการเลือกตั้งทั่วไปและได้มีการยุติการถือผิวในประเทศแอฟริกาใต้ในปีนั้น โดยออกแบบขึ้นเพื่อสื่อความหมายถึงชาวแอฟริกาใต้ทุกเชื้อชาติโดยไม่มีการแบ่งแยก  ลักษณะของธงนี้เป็นธงสี่เหลี่ยมผืนผ้า กว้าง 2 ส่วน ยาว 3 ส่วน ตอนบนทางด้านปลายธงนั้น เป็นแถบแนวนอนพื้นสีแดงและสีน้ำเงิน แต่ละแถบกว้าง 1 ใน 3 ส่วนของความกว้างธง ทั้งสองสีนี้ถูกแบ่งตามแนวนอนด้วยแนวแถบสีรูปตัววายอักษรโรมัน (Y) ซึ่งเป็นแถบสีเขียวมีขอบสีขาว แถบดังกล่าวนี้ล้อมรูปสามเหลี่ยมสีดำมีขอบสีทองซึ่งอยู่ทางด้านคันธง  เมื่อดูภาพโดยรวมแล้ว สัดส่วนของความกว้างแถบริ้วในธง เมื่อวัดจากทางด้านปลายธงจะเป็น 5:1:3:1:5

ธงนี้ นับได้ว่าเป็นธงชาติเพียงธงเดียวที่มีการใช้สีประกอบในธงถึง 6 สี โดยไม่มีสัญลักษณ์หรือลวดลายใดๆ ประกอบ

  ประวัติ 
 ธงเรืออาณานิคม 
หลังจากสิ้นสุดสงครามบูร์ครั้งที่สอง (พ.ศ. 2442 – 2445) และ เมื่อ พ.ศ. 2453 ได้รวบรวมดินแดนอาณานิคมต่างๆ เพื่อสถาปนาเป็นสหภาพแอฟริกาใต้ โดยใช้ ธงสหภาพ หรือ ธงยูเนี่ยนแจ็ค เป็นธงชาติสำหรับอาณานิคมในทางนิตินัย เช่นเดียวกับดินแดนอาณานิคมอื่นๆ

ในครั้งนั้นได้มีการกำหนดธงเรือประเภทต่างๆสำหรับใช้ในดินแดนอาณานิคม, โดย ธงเรือแดง สำหรับ กองเรือพาณิชยนาวี และ ธงเรือน้ำเงิน สำหรับ เรือราชการที่สังกัดรัฐบาล, เรือช่วยรบ และ ใช้เป็นธงฉานหน้าหัวเรือรบของกองเรืออาณานิคม  โดยให้มีตราอาร์มสหภาพ ที่ปลายธง ธงเรือดังกล่าวได้มีการใช้เป็นธงชาติบนแผ่นดินในทางพฤตินัยแทนธงสหภาพ

 พ.ศ. 2471 - 2537 

thumb|right|3 ธง เรียงจากซ้ายไปขวา ได้แก่ ธงชาติสหราชอาณาจักร ธงเสรีรัฐออเรนจ์ (ออเรนจ์ฟรีสเตท : Orange Free State) และธงแคว้นทรานส์วาล (Transval) เฉพาะธงเสรีรัฐออเรนจ์เท่านั้นที่วางไว้ในแนวตั้ง

ธงผืนปัจจุบัน
500px|thumb|center|แบบการสร้างธงชาติแอฟริกาใต้ที่ถูกต้อง

 ระดับสีธง 
ColourTextile colourPantone equivalentRGB [Sandaleo http://www.sandaleo.com/pantone.asp ]RGB Sample เขียว CKS 42 c Spectrum green 3415 c #007749 ดำ CKS 401 c Blue black #000000 ขาว CKS 701 c National flag white  #FFFFFF ทอง CKS 724 c Gold yellow 1235 c #FFB81C แดง CKS 750 c Chilli red 179 c #E03C31 น้ำเงิน CKS 762 c National flag blue Reflex blue c #001489

 ความหมายของสีธง 

เมื่อมีการออกแบบธงนี้ใหม่ๆ นั้น ไม่ได้มีการระบุถึงความหมายของสีในธงไว้อย่างเป็นทางการ นอกจากว่าสีที่นำมาใช้ในธง เป็นสีที่เคยใช้ในธงชาติสมัยอดีตมาก่อนเท่านั้น ดังปรากฏว่า
 ธงของสภาแห่งชาติแอฟริกา (African National Congress) ใช้ธงพื้นสีดำ-เขียว-เหลือง
 ธงชาติเนเธอร์แลนด์ และ ธงชาติสหราชอาณาจักร (อดีตเจ้าอาณานิคมในแอฟริกาใต้) ใช้ธงที่มีสีแดง-ขาว-น้ำเงิน 
 ธงชาติสหภาพแอฟริกาใต้ยุค พ.ศ. 2471 - 2537 "Prinsevlag" ใช้ธงพื้นสีส้ม (แทนที่สีแดง)-ขาว-น้ำเงิน ภายในมีรูปธงชาติสหราชอาณาจักร และธงดินแดนอื่นๆ ที่รวมเข้ากันเป็นประเทศแอฟริกาใต้ในปัจจุบัน 

อย่างไรก็ตาม เฟรเดอริค จี. บราวเนล (Frederick G. Brownell) ผู้ออกแบบธงชาติแอฟริกาใต้แบบปัจจุบัน ได้กล่าวว่า สีแดงในธง หมายถึงเลือดของประชาชนที่หลังไหลออกมา ตลอดการต่อสู้และความขัดแย้งในแอฟริกาใต้ที่เกิดขึ้นหลายต่อหลายครั้ง

คำอธิบายสีธงชาติแอฟริกาใต้อย่างไม่เป็นทางการแห่งหนึ่งได้ระบุไว้ว่า แนวแถบคล้ายตัว Y นั้น หมายถึงการรวมชาติให้เป็นเอกภาพ สีน้ำเงินนั้นหมายถึงผืนฟ้าและมหาสมุทรที่โอบล้อมประเทศนี้ไว้ สีเขียวหมายถึงการกสิกรรมและทรัพยากรธรรมชาติ เป็นองค์ประกอบสำคัญของแอฟริกาใต้ ซึ่งจะขาดไปมิได้ สีเหลืองหมายถึงทรัพยากรแร่ธาตุภายในประเทศและประชาชนเชื้อชาติต่างๆ ในแอฟริกาใต้ และสีขาว หมายถึงสันติภาพและชนผิวขาวในประเทศนี้  อย่างไรก็ตาม รัฐบาลได้ปฏิเสธการนิยามความหมายในเชิงสัญลักษณ์ดังกล่าว